Echipele din Liga a 4-a elite își continuă pregătirea iar sâmbătă la Dara am avut parte de un amical între două dintre formațiile cu pretenții la podium.
Talna Orașu Nou a învins Recolta Dorolț cu 4-0 iar trupa lui Nelu Donca își continuă astfel seria rezultatelor pozitive din acest an.
Până la acest meci trupa din Orașu Nou reușise să câștige cu 5-3 în fața celor de la Unirea Tășnad, 2-0 cu CSM II Olimpia Satu Mare și a terminat la egalitate, 1-1 cu Turul Micula.
De partea cealaltă, Recolta a suferit a doua înfrângere din acest an. Băieții din Dorolț au învins Unirea Tășnad cu 4-3, cu 1-0 pe CSM II Olimpia Satu Mare, cu 9-2 pe LPS U 17 Satu Mare și a pierdut 1-3 cu Sportul Botiz.
Pentru Recolta Dorolț urmează un amical cu Oașul iar cei de la Talna merg în Ungaria pentru duelul cu Csenger.
Recolta – Talna 0–4 (0–1)
Marcatori : Ciprian Cireap, Roger Kecskés (2), Palinceac.
Recolta : Coman – Mezei, Șimon, Vincze L., Mester N., Gulya, Cubaș, Ritli, Varga A., Vincze D., Raț.
Au mai jucat : Giurgiuman – Mester S., Varga S., Opriș
Antrenor : Sorin Marian.
Talna : Miclea – Palinceac, Stoian, Negrean, Damian, Alexe, Costea, Cireap, Kecskés, R. Novozelinski, S. Pop
Au mai jucat : Hoban, Naghi, Ardelean, Erdei, Bumbar, Robert.
Antrenor : Nelu Donca